АҞӘА, нанҳәа 20 - Sputnik. Акоронавирус зхызгаз ауаҩы ифатә аилазаара иалазароуп арыцаалыҵ, ашәыр, ауҭраҭых, аргәыц, аԥсыӡ, ахшаалыҵ ҳәа РИА Новости иазеиҭалҳәеит Роспотребнадзор CMD ЦНИИ амолекулиартә диагностика Ацентр аексперт Маргарита Провоторова.
Лара илҳәеит акәырҭ ҟаԥшь еиҳа ирласны аиҭашьақәыргылараз ихәарҭам ҳәа.
"Еилазаара рацәала ишьақәгылоу афатә акыр ихәарҭоуп ачымазара ашьҭахь ирласны уҭыԥ ахь уааирц. Афатә иаланы иуоуроуп зыда ԥсыхәа ыҟам амикронутриентқәа", - лҳәеит Провоторова.
Лара иазгәалҭеит илагам арыцаалыҵ акыр ишхәарҭоу, урҭ авитамин В агәыԥ рацәаны ишалоу, уи аца-акьатеи аусура шармарио.
Аҟәыдтәқәа ракәзаргьы, аҵиаатә хыӡ рылоуп, ирацәоуп ирылоу амикроелементқәагьы.
Ҿыц иҿыху ашәыр, ауҭраҭых, аиаҵәара, аргәыц авитамин C, бета-каротин, афолитщ ҵәыҵәыра, абиофлавоноидқәа уҳәа рыҟазаарала акьатеи аҿы амикробиомқәа рыҟазаара иацхраауеит.
Хымԥада, афатә иалазароуп аԥсыӡ. Уи ала ауаҩы иоуеит иахәҭоу омега – 3.
Провоторова илҳәеит аус зыдулоу акәацлых, аҭубар реиԥш иҟоу мап рыцәкызар еиӷьуп ҳәа.
Есҽынтәи афатә иалазароуп ахшаалыҵ: ахарҵәы, ахаҷа, ашә. Дара иахәҭоу ахыӡ урҭоит, акальции афосфори рацәаны ирылоуп, авитамин А, авитамин B рыла уеиқәнаршәоит ҳәа лҳәоит аҳақьым.